wickkiey/tamil-wikipedia-chunked huggingface dataset:
# மலேசியாவின் கூட்டாட்சிப் பகுதிகள்

## நிர்வாகங்கள்

கோலாலம்பூர், புத்ராஜாயா, லபுவான் ஆகிய அந்த மூன்று கூட்டரசுப் பகுதிகளும் மலேசியக் கூட்டரசுப் பிரதேச அமைச்சின் (Ministry for the Federal Territories) அதிகார வரம்பிற்கு உட்பட்ட பகுதிகளாகும்.  
1979-ஆம் ஆண்டில் முதலில் கூட்டரசுப் பிரதேச அமைச்சகம் நிறுவப்பட்டது அந்த அமைச்சு, கோலாலம்பூர்; கிள்ளான் பள்ளத்தாக்குப் பகுதிகளின் திட்டமிடல் மற்றும் நிர்வாகத்திற்கு பொறுப்பாக இருந்தது.
# மலேசியாவின் கூட்டாட்சிப் பகுதிகள்

## நிர்வாகங்கள்

### கூட்டரசுப் பிரதேச அமைச்சகம்

1981-ஆம் ஆண்டில் பிரதமர் அலுவலகத்தின் கீழ் கிள்ளான் பள்ளத்தாக்கின் திட்டமிடல் பிரிவாகச் செயல்படுவதற்கு கூட்டரசுப் பிரதேச அமைச்சகம் மறுசீரமைப்புச் செய்யப்பட்டது  
பின்னர் 2004-ஆம் ஆண்டில் கூட்டரசுப் பிரதேச அமைச்சகம் ஒரு முழு அளவிலான அமைச்சகமாக மாற்றப்பட்டது. அந்தப் புதிய அமைச்சகம், மூன்று கூட்டரசுப் பகுதிகளான கோலாலம்பூர், லாபுவான் மற்றும் புத்ராஜெயாவின் வளர்ச்சியில் கவனம் செலுத்தி வருகிறது.
# மலேசியாவின் கூட்டாட்சிப் பகுதிகள்

## வரலாறு

கூட்டாட்சி பிரதேசங்கள் முதலில் சிலாங்கூர் மற்றும் சபா ஆகிய இரண்டு மாநிலங்களின் ஒரு பகுதியாக இருந்தன. கோலாலம்பூர் மற்றும் புத்ராஜெயா இரண்டும் சிலாங்கூரின் ஒரு பகுதியாக இருந்தன, அதே சமயம் லாபுவான் சபாவின் ஒரு பகுதியாக இருந்தது.  
தொடக்கக் காலத்தில் கோலாலம்பூர் நகரம் சிலாங்கூர் மாநிலத்தின் தலைநகரமாக இருந்தது. 1948-ஆம் ஆண்டில், மலாயா கூட்டமைப்பின் (Federation of Malaya) தேசியத் தலைநகரமாக மாறியது.
# மலேசியாவின் கூட்டாட்சிப் பகுதிகள்

## வரலாறு

### பாரிசான் நேசனல் கட்சியின் ஆளுமை

1957-ஆம் ஆண்டில் மலேசியா சுதந்திரம் பெற்றது. அதில் இருந்து, கோலாலம்பூர் நகரமும் சிலாங்கூர் மாநிலமும் பாரிசான் நேசனல் கட்சியின் ஆளுமையில் இருந்தது. 1969-ஆம் ஆண்டுப் பொதுத் தேர்தலில், கோலாலம்பூர் நகரத் தொகுதிககளில் சிலவற்றை பாரிசான் நேசனல் கட்சி இழந்தது.  
இருப்பினும் சிலாங்கூர் மாநிலத்தைத் தக்க வைத்துக் கொண்டது. அதே தேர்தல் கோலாலம்பூரில் பெரும் இனக் கலவரத்தையும் ஏற்படுத்தியது.
# மருதூர், கோயம்புத்தூர்

**மருதூர்** (ஆங்கிலம்:Marudur), இந்தியாவின் தமிழ்நாடு மாநிலத்தில் அமைந்துள்ள கோவை மாவட்டத்தில் இருக்கும் ஒரு ஊராட்சி ஆகும்.
# மருதூர், கோயம்புத்தூர்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 9,491 மக்கள் இங்கு வசிக்கின்றார்கள். மருதூர் மக்களின் சராசரி கல்வியறிவு 64.86% ஆகும், இது இந்திய தேசிய சராசரி கல்வியறிவை விட கூடியதாகும்.
# வார்ப்புரு:2011 தமிழ்நாடு சட்டமன்றத் தேர்தல், தொகுதிவாரியான முடிவுகள்
# கண்டிச் சட்டம்

**கண்டியச் சட்டம்** இலங்கை கண்டி வாழ் மக்களுக்காக உருவக்கப்பட்டது. இது ஓர் இடம் சார் சட்டமாகும். கண்டி இராச்சியத்தின் காலத்தில் கண்டியில் வாழ்ந்த சிங்களவர் (மலை நாட்டுச் சிங்களவர்) மரபில் வழிவந்தவர்களுக்கு இது பொருந்துகிறது. இச்சட்டம் திருமணம், சாதி, வாரிசுரிமை போன்ற தனிநபர் விசயங்களுக்குப் பொருந்தும் தனிநபர் சட்டமாகும். இலங்கையின் பிற தனிநபர்ச்சட்டங்கள் தேசவழமைச் சட்டம், முஸ்லிம் தனிநபர்ச் சட்டம் போன்றவை ஆகும்.  
கண்டிச் சிங்களவர் சட்டமானது ஒரு பெண் சகோதரர்களான பல ஆண்களை ஒரு சேரத் திருமணம் முடிப்பதை அனுமதிக்கிறது.
# மார்டின் மெக்கேக்

**மார்டின் மெக்கேக்** (*Martin McCague *, பிறப்பு: சூலை 24 1969, இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 135 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1993 - 1994 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் மெக்கொனன்

**ஜிம் மெக்கொனன் ** (*Jim McConnon*, பிறப்பு: சூன் 21 1922, இறப்பு: சனவரி 26 2003), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 252 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1954 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# முழுமிதவைவாழி

மிதவைவாழிகள் இருவகைப்படுகின்றன. ஒன்று தன் வாழ்நாளில் பகுதியை மட்டும் மிதவைவாழிகளாகவும் மற்றொன்று வாழ்நாள் முழுதும் அல்லது நிரந்தரமான மிதவைவாழிகளாகத் திகழ்கின்றன. இவ்வாறு வாழ்வையே மிதவைவாழிகளாய்க் கழிப்பவனவற்றை நாம் முழுமிதவைவாழிகள் என விளிக்கிறோம்.  
அலைதாவரங்களில் பெரும்பாலனவைகள் முழுமிதவைவாழிகளாய்த் திகழ்கின்றன. ஏனெனில் இவைகளின் வளர்ச்சிக்கு சூரிய ஓளி இன்றியமையாததாய் இருக்கிறது. இவைகளே உணவுப்பிரமிடுகளில் அடிப்படை உணவு உற்பத்தியாளர்கள். இவைகளை பெரும்பான்மையான மீன்கள், அலைவிலங்குகள் இறையாக எடுத்துக்கொள்கின்றன. அவைகளில் குறிப்பிடும்படியாக இருக்கலப்பாசி, பச்சைப்பாசி எனப்பல. ஆனால், அலைவிலங்குகளில் அனைத்தும் முழுமிதவைவாழிகளாய்த் திகழ்வதில்லை. இவை பகுதியை நீர்பரப்புகளிலும் பகுதியை நீர்மட்டத்திலும் கழிக்கும் பண்புகள் காணப்படுகின்றன. இவ்வாறு வாழ்நாளையே மிதவைவாழிகளாய் கழிக்கும் அலைவிலங்குகள் - கடல் நத்தைகள், இலைநத்தைகள், உருளைப்பசையுயிர்கள் (Salps), கூனிப்பொடிகள் (krill), சொறிமுட்டைகள் மற்றும் சிலக் கடல்புழுக்கள் .
# முழுமிதவைவாழி

## முக்கிய குறிப்புகள்

- மிதவைவாழிகளில் நிரந்தரமாக கடற்மேற்பரப்புகளில் கழிப்பவனவை நாம் முழுமிதவைவாழிகள் என்கிறோம்.
- மிதவைவாழிகளில் குறிப்பிடத்தக்கவனவாக,
: இருக்கலப்பாசி, ஈர்கசைவாழி, மூத்தவிலங்கிகள் (ரேடியோலேரியன்கள்), போரமினப்போரக்கள், ஆம்பிபோடுகள், கூனிப்பொடிகள், நத்தைகள் மற்றும் சொறிமுட்டைகள் ஆகியன.
: சக்கரவிலங்குகளில் (Rotifers) பெரும்பான்மையானவை நகரா உயிரினங்களாகவே உள்ளன. அவைகளில் 100க்கும் அதிகமான இனங்கள் முழுமிதவைவாழிகளாய்த் திகழ்கின்றன.
: கீட்டோநாத்துகள்/அம்புப்புழுக்கள் (Chaetognath/arrow worm), டீரோப்போடுகள் (Pteropod), குழல்பசையுடலிகள் (Siphonophores), லார்வேசியன்கள் மற்றும் கோப்பிபோடு இனங்கள் பெரும்பாலும் முழுமிதவைவாழிகளாய் உள்ளன .
# சார்லி மெக்கெஹே

**சார்லி மெக்கெஹே** (*Charlie McGahey*, பிறப்பு: பிப்ரவரி 12 1871, இறப்பு: சனவரி 10 1935), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 437 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1902 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# புதுக் கல்லூரி, சென்னை

**புதுக் கல்லூரி ** (The New College) தென்னிந்தியாவில் சென்னையில் புகழ்பெற்ற ஓர் உயர் கல்வி நிலையமாக விளங்குகிறது. 1951ஆம் ஆண்டு நிறுவப்பட்ட இக்கல்லூரி சென்னைப் பல்கலைக்கழகத்துடன் இணைக்கப்பட்டுள்ள தன்னாட்சி நிலை பெற்ற கல்லூரியாகும். தென்னிந்தியாவில் இசுலாமிய மாணவர்களின் கல்வித்தேவையை முன்னிட்டு **தென் இந்திய முசுலிம் கல்வி சங்கம்** (Muslim Educational Association of Southern India, MEASI) இக்கல்லூரியை நிறுவியது.
# புதுக் கல்லூரி, சென்னை

## வெளியிணைப்புகள்

- புதுக் கல்லூரி
-
# விக்கிப்பீடியா:உங்களுக்குத் தெரியுமா/சூன் 8, 2011

- **அஞ்சல் பெட்டி**களுக்குப் (படம்) பயன்படுத்தப்படும் சிவப்பு நிற வர்ணப்பூச்சு “அஞ்சல் அலுவலக சிவப்பு” என்ற பெயரில் பிரபலமானது.
- அறம் பிறழ்வோரையும் தீயோரையும் கொன்றொழித்து பூம்புகார் நகரையும், மக்களையும் காக்கும் சக்திபடைத்த காவல் தெய்வம் **சதுக்கபூதம்** என சிலப்பதிகாரம் கூறுகிறது.
- **பெருவிழுங்கி** என்பது சிதைந்த உயிரணுக்கள், தொற்றுநோய்க் காரணிகள் ஆகியவற்றை முழுமையாக விழுங்கி அழிக்கும் ஒரு வகை வெண்குருதியணுவாகும்.
- இலங்கையில் மலை நாட்டுச் சிங்களவர் பின்பற்றும் தனிநபர்ச் சட்டம் **கண்டிச் சட்டம்** எனப்படுகிறது.
- ஒரு எழுத்து வடிவத்திலுள்ள முதலெழுத்துக்கள் முதலில் வரும் அசைவுகள் அல்லது சொற்கள் கொண்டு ஆக்கப்படும் ஒரு கவிதை, செய்யுள் அல்லது வாக்கியம் **முதலெழுத்து செய்யுள்** எனப்படுகிறது.
# அந்தோனி மெக்கிரா

**அந்தோனி மெக்கிரா** (*Anthony McGrath*, பிறப்பு: அக்டோபர் 6 1975), இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டியிலும், 14 ஒருநாள் பன்னாட்டுத் துடுப்பாட்டப் போட்டிகளிலும் 233 முதல்தர துடுப்பாட்டப் போட்டிகளிலும், 289 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். கலந்து கொண்டுள்ளார். இவர் 2003 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# சென்னையில் கல்வி

தமிழகத்தின் தலைநகரம் சென்னை, 426 சதுர கி.மீ. பரப்புள்ள பெருநகர சென்னை மாநகராட்சிப் பகுதி, தமிழகத்தின் அரசியல் தலைநகராக மட்டுமல்லாது, தென்னிந்தியாவின் கல்வித் தலைநகரமாகவும் விளங்கிவருகின்றது. சென்னையில் பல புகழ்பெற்ற பல்கலைக் கழகங்கள், கல்லூரிகள், பள்ளிகள், தொழிற்கல்வி நிறுவங்கள் போன்றவை உள்ளன.
# சென்னையில் கல்வி

## பல்கலைக் கழகங்கள்

இந்தியாவில் பல்கலைக் கழகங்கள் "பல்கலைக்கழக மானியக் குழு" (University Grants Commission) அங்கீகாரத்துடன் செயல்படுகின்றது. அந்த வகையில், சென்னையில் கிழ்க்காணும் புகழ்பெற்ற பல்கலைக் கழகங்கள் செயல்பட்டுவருகின்றன.
- சென்னைப் பல்கலைக்கழகம், சேப்பாக்கம்
- அண்ணா பல்கலைக்கழகம், கிண்டி
- தமிழ்நாடு கால்நடை மருத்துவ அறிவியல் பல்கலைக்கழகம், வேப்பேரி
- டாக்டர் அம்பேத்கர் சட்டப் பல்கலைக்கழகம்
- இந்திய தொழில்நுட்பக் கழகம் சென்னை
- தமிழ்நாடு திறந்தநிலைப் பல்கலைக்கழகம்
- தமிழ்நாடு ஆசிரியர் கல்வியியல் பல்கலைக்கழகம்
- தட்சிண பாரத இந்தி பிரசார சபா, தியாகராய நகர்
- தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
- தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம்
- பாரத் உயர்கல்வி மற்றும் ஆராய்ச்சி நிறுவனம், சேலையூர்
- டாக்டர். எம்.ஜி.ஆர். கல்வி மற்றும் ஆராய்ச்சி நிறுவனம், மதுரவாயல்
- மீனாட்சி உயர்கல்வி மற்றும் ஆராய்ச்சி கல்வி நிறுவனம்
- சத்தியபாமா அறிவியல் மற்றும் தொழில்நுட்ப நிறுவனம்
- சவிதா மருத்துவ மற்றும் தொழில்நுட்ப நிறுவனம்
- பி. எஸ். அப்துர் ரகுமான் பல்கலைக்கழகம்,வண்டலூர்
- இராமச்சந்திரா மருத்துவமனை மற்றும் ஆராய்ச்சி நிறுவனம், போரூர்
- எஸ்.ஆர்.எம். பல்கலைக் கழகம், காட்டாங்கொளத்தூர்
இவை மட்டுமல்லாது, தமிழகத்தின் இதர பல்கலைக் கழகங்களின் பயிற்சி மையங்கள் சென்னையில் செயல்பட்டுவருகின்றன.
# சென்னையில் கல்வி

## கல்லூரிகள்

- ஒய். எம். சி. ஏ. உடற்கல்விக் கல்லூரி
- வள்ளியம்மாள் மகளிர் கலை அறிவியல் கல்லூரி
- அண்ணா ஆதர்ஸ் மகளிர் கலை மற்றும் அறிவியல் கல்லூரி
- ஏ.ஏ மகளிர் கலை மற்றும் அறிவியல் கல்லூரி
# தூதன் (சிங்கப்பூர் இதழ்)

**தூதன்** சிங்கப்பூரிலிருந்து 1952ம் ஆண்டில் வெளிவந்த ஒரு வார இதழாகும்.
# தூதன் (சிங்கப்பூர் இதழ்)

## ஆசிரியர்

- நாகை அப்துல் ரசாக்
# தூதன் (சிங்கப்பூர் இதழ்)

## உள்ளடக்கம்

இவ்விதழ் செய்திகள், செய்தி ஆய்வுகளுக்கு முக்கியத்துவம் கொடுத்திருந்தது. இசுலாமிய கொள்கை விளக்கக் கட்டுரைகளும், இசுலாமிய இலக்கிய ஆக்கங்களும் இடம்பெற்றிருந்தன. இசுலாம் என்ற வரையறைக்குள் மாத்திரம் அல்லாமல் ஒரு பொது இதழாக இது வெளிவந்தமை குறிப்பிடத்தக்கது. இந்தியச் செய்திகளுக்கும் கணிசமான இடத்தினை வழங்கியிருந்தது.
# தூது (சிற்றிதழ்)

**தூது** கிழக்கிலங்கை கல்முனையிலிருந்து 1983ம் ஆண்டில் வெளிவந்த ஒரு மாத இதழாகும். தூது என்ற பெயரில் இலங்கை, இந்தியாவிலிருந்து அவ்வப்போது சில இதழ்கள் வெளிவந்துள்ளன.
# தூது (சிற்றிதழ்)

## ஆசிரியர்

- நௌசாத்
# தூது (சிற்றிதழ்)

## வெளியீடு

- புதுமை கலை இலக்கிய வட்டம்
# தூது (சிற்றிதழ்)

## உள்ளடக்கம்

இவ்விதழில் புதிய இலக்கியவாதிகளை ஊக்குவிக்கத்தக்க வகையில் பல புதிய எழுத்தாளர்களின் இலக்கிய ஆக்கங்கள் இடம்பெற்றிருந்தன. அத்துடன், மூத்த எழுத்தாளர்களின் கதை, கவிதைகளும் இடம்பெற்றிருந்தன. ஆரம்ப எழுத்தாளர்களை அறிமுகப்படுத்துதில் கூடிய ஆர்வம் கொண்டிருந்தது.
# தூது (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# புத்தூர் கட்டு

**புத்தூர் கட்டு** அல்லது மாவு கட்டு என்பது எலும்பு முறிவு வைத்திய முறையாகும். தமிழ்நாட்டில் சில பகுதிகளில் இந்த மருத்துவமுறை பின்பற்றப்படுகிறது. இதில் எலும்பு முறிவு ஏற்பட்ட இடத்தில் ஒருவித எண்ணெய் தடவி பின் சிறு சிறு குச்சிகள், மற்றும் மாவு போன்றவற்றை வைத்து இறுகக் கட்டி விடுகின்றனர்.
ஆங்கில மருத்துவ முறையில் சிகிச்சை பெறுவதை விட இது சிறந்தது.
# தேச சேவகன் (இதழ்)

**தேச சேவகன்** இந்தியா, தமிழ்நாடு, சென்னையிலிருந்து 1934ம் ஆண்டில் வெளிவந்த ஒரு வார இதழாகும்.
# தேச சேவகன் (இதழ்)

## ஆசிரியர்

- பா. தாவூத் சா
# தேச சேவகன் (இதழ்)

## உள்ளடக்கம்

இந்தியா தமிழ்நாட்டு செய்திகளுக்கும், இசுலாமிய செய்திகளுக்கும் முக்கியத்துவம் கொடுத்திருந்தது. இலக்கிய ஆக்கங்களையும் இது கொண்டிருந்தது.
# தேன் கிண்ணம் (சிற்றிதழ்)

**தேன் கிண்ணம்** இந்தியா, தமிழ்நாடு, சென்னையிலிருந்து 1959ம் ஆண்டில் வெளிவந்த ஒரு மாத இதழாகும்.
# தேன் கிண்ணம் (சிற்றிதழ்)

## ஆசிரியர்

- சாகுல் அமீது
# தேன் கிண்ணம் (சிற்றிதழ்)

## உள்ளடக்கம்

இவ்விதழ் சிறுகதைகள், கவிதைகள், கட்டுரைகள், துணுக்குகள், வாசகர் பக்கம், மாணவர் பக்கம், கேள்வி பதில் போன்ற பல்வேறு அம்சங்களை கொண்டிருந்தது.
# தொண்டன் (இதழ்)

**தொண்டன்** பர்மாவிலிருந்து 1940ம் ஆண்டில் வெளிவந்த ஒரு நாளிதழாகும்.
# தொண்டன் (இதழ்)

## ஆசிரியர்

- அபிராமம் முகம்மது இபுராகிம்
# தொண்டன் (இதழ்)

## உள்ளடக்கம்

இதுவொரு செய்தி நாளிதழாகும். இலக்கிய ஆக்கங்களை இது தாங்கியிருந்தது. பர்மிய கலாசார பண்பாட்டு பாரம்பரியங்கள் தொடர்பான கட்டுரைகளையும், இந்திய கலாசார பாரம்பரியங்கள் தொடர்பான கட்டுரைகளையும் இது உள்ளடக்கியிருந்தது.
# தொழில் சுற்றுலா (சிற்றிதழ்)

**தொழில் சுற்றுலா** இந்தியா, தமிழ்நாடு, சென்னையிலிருந்து 1987ம் ஆண்டில் வெளிவந்த ஒரு மாத இதழாகும்.
# தொழில் சுற்றுலா (சிற்றிதழ்)

## ஆசிரியர்

- வீரை இஸ்மாயில்
# தொழில் சுற்றுலா (சிற்றிதழ்)

## உள்ளடக்கம்

இந்தியா தமிழ்நாட்டின் இசுலாமிய முக்கியத்துவம் மிக்க தளங்களையும், தமிழ்நாட்டு முக்கியத்துவம் மிக்க தளங்களையும் இது விளக்கிவந்துள்ளது.
# நவயுகம் (1950 இந்தியச் சிற்றிதழ்)

**நவயுகம்** இந்தியா மதுரையிலிருந்து 1950ம் ஆண்டில் வெளிவந்த ஒரு மாத இதழாகும். இதே பெயரில் இலங்கை, இந்தியா ஆகிய நாடுகளிலிருந்து அவ்வப்போது சில இதழ்கள் வெளிவந்துள்ளன.
# நவயுகம் (1950 இந்தியச் சிற்றிதழ்)

## ஆசிரியர்

- மஹதி
# நவயுகம் (1950 இந்தியச் சிற்றிதழ்)

## உள்ளடக்கம்

இவ்விதழில் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்கள் இடம்பெற்றிருந்தன.
# இரண்டாம் வத்திக்கான் பொதுச்சங்கம்

**இரண்டாம் வத்திக்கான் பொதுச்சங்கம்** (*Second Vatican Council*; *Vatican II*) என்பது இருபதாம் நூற்றாண்டுக் கத்தோலிக்க திருச்சபையில் நடந்த வரலாற்றுச் சிறப்பு வாய்ந்த ஒரு நிகழ்வு ஆகும். இப்பொதுச்சங்கம் 1962ஆம் ஆண்டு அக்டோபர் 11ஆம் நாளிலிருந்து 1965ஆம் ஆண்டு டிசம்பர் 8ஆம் நாள்வரை நடந்தேறியது.  
திருத்தந்தை இருபத்திமூன்றாம் யோவான் (ஆட்சி:1958-1963) இச்சங்கத்தைக் கூட்டி அதன் முதல் அமர்வுக்குத் தலைமை தாங்கினார். அவரது இறப்புக்குப் பின் திருத்தந்தை ஆறாம் பவுல் (ஆட்சி:1963-1978) சங்கத்தைத் தொடர்ந்து நடத்தி, தலைமைதாங்கி, அதை நிறைவுக்குக் கொணர்ந்தார்.  
கத்தோலிக்க திருச்சபையில் நடந்த பொதுச்சங்கங்களுள் இப்பொதுச்சங்கம் 21ஆவதாகக் கருதப்படுகிறது. இதற்கு முன் வத்திக்கான் நகரில் 1869-1870இல் நடந்த பொதுச்சங்கம் முதலாம் வத்திக்கான் பொதுச்சங்கம் என்று அழைக்கப்படுகிறது.
# இரண்டாம் வத்திக்கான் பொதுச்சங்கம்

## இரண்டாம் வத்திக்கான் சங்கத்தில் பங்கேற்ற நால்வர் திருத்தந்தையர் ஆதல்

திருத்தந்தை இருபத்திமூன்றாம் யோவான் கூட்டிய இச்சங்கத்தில் பங்கேற்ற நால்வர் பிற்காலத்தில் திருத்தந்தையராகத் தேர்ந்தெடுக்கப்பட்டார்கள் என்பது குறிப்பிடத்தக்கது. அவர்களது பெயர்கள் வருமாறு:
- ஆறாம் பவுல் (ஆட்சி: 1963-1978) - (முன்னாளில் கர்தினால் ஜோவான்னி பத்தீஸ்தா மொந்தீனி)
- முதலாம் யோவான் பவுல் (ஆட்சி: 1978) - (முன்னாளில் ஆயர் அல்பீனோ லூச்சியானி)
- இரண்டாம் யோவான் பவுல் (ஆட்சி: 1978-2004) - (முன்னாளில் ஆயர் கரோல் வொய்த்தீவா)
- பதினாறாம் பெனடிக்ட் (ஆட்சி: 2004-2013) - (முன்னாளில் இறையியல் ஆலோசராகப் பங்கேற்ற அருள்திரு யோசப் ராட்சிங்கர்)
# இரண்டாம் வத்திக்கான் பொதுச்சங்கம்

## திருச்சபை வாழ்வில் *பொதுச்சங்கம்*

திருச்சபைச் சொல் வழக்கில் *சங்கம்* என்பது ஆங்கிலத்தில் *Council* (இலத்தீன்: Concilium) என வரும். இது கிரேக்க மொழி மூலத்திலிருந்து *Synod* என்றும் வழங்கப்படும். *இணைந்து வழிநடத்தல்* என்னும் பொருளும், *ஒன்றுகூட்டப்படுதல்* என்னும் பொருளும் இவ்வாறு பெறப்படுகின்றன.  
வரலாற்றில் நடந்த சங்கங்களைப் பார்க்கும்போது *சங்கம்* என்பது திருச்சபையின் ஆயர்கள் திருச்சபையின் வாழ்வு பற்றி கலந்துரையாடி முடிவுகள் எடுக்க ஒன்றுகூடுகிற கூட்டத்தைக் குறித்துவந்துள்ளது. *பொது* என்னும் அடைமொழி *Ecumenical* என்னும் கிரேக்க வழிச் சொல்லின் பெயர்ப்பாகும். *Oikumene* என்னும் கிரேக்கச் சொல் *மனிதர்கள் குடியேறியுள்ள உலகம்* என்னும் பொருளையும் *உலகளாவிய* என்னும் பொருளையும் தரும். இவ்வாறு பார்க்கும்போது *பொதுச்சங்கம்* என்பது உலகில் பரவியுள்ள திருச்சபையின் தலைவர்களாகிய ஆயர்கள் ஒன்றுகூடி, திருச்சபையின் நலனுக்கென முடிவுகள் எடுத்துச் செயல்பட முனைவதைக் குறிக்கும்.
# நவயுகம் (1950 இலங்கை சிற்றிதழ்)

**நவயுகம்** இலங்கை கொழும்பிலிருந்து 1950ம் ஆண்டில் வெளிவந்த ஒரு வார இழாகும்.
# நவயுகம் (1950 இலங்கை சிற்றிதழ்)

## ஆசிரியர்

- சையது அகம்மது
# நவயுகம் (1950 இலங்கை சிற்றிதழ்)

## சிறப்பு

இவ்விதழ் அரபி போன்று வலமிருந்து இடமாகப் படிக்கும்படியாக அச்சிடப்பட்டிருந்தது.
# நவயுகம் (1950 இலங்கை சிற்றிதழ்)

## உள்ளடக்கம்

இதுவொரு சிற்றிதழ் என்றடிப்படையில் செய்திகளுக்கும், செய்தி ஆய்வுகளுக்கும் மற்றும் இலக்கிய ஆய்வுகளுக்கும் முக்கியத்துவம் வழங்கியிருந்தது.
# நவயுகம் (1950 இலங்கை சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# நற்சிந்தனை (சிற்றிதழ்)

**நற்சிந்தனை** இந்தியா காயல்பட்டிணத்திலிருந்து 1972ம் ஆண்டில் வெளிவந்த ஒரு மாத இதழாகும்.
# நற்சிந்தனை (சிற்றிதழ்)

## ஆசிரியர்

- மு. ஹசன் காதிரி
# நற்சிந்தனை (சிற்றிதழ்)

## உள்ளடக்கம்

இவ்விதழில் இசுலாமிய செய்திகளும், செய்தி ஆய்வுகளும், கேள்வி பதில்களும் மற்றும் வாசகர் பக்கமும் எடுத்தாளப்பட்டிருந்தது. இடைக்கிடையே இலக்கிய ஆக்கங்களையும் தாங்கிவெளிவந்தது.
# கால்நடை மருத்துவக் கல்லூரி

, நார்வேயிலுள்ள கால்நடை மருத்துவக் கல்லூரி]]
கால்நடை மருத்துவக் கல்லூரி மாணவர் ஆவின உடல்நலம் குறித்த மருத்துவப் பயிற்சியினைப் பெறும் காட்சி]]
**கால்நடை மருத்துவக் கல்லூரி** (veterinary college) என்பது கால்நடை மற்றும் கால்நடை சார்ந்த மேல்நிலைக் கல்வியை வழங்கும் கல்லூரிகளைக் குறிக்கும். இந்த கல்லூரிகள் இளநிலை, முதுநிலை மற்றும் ஆராய்ச்சி படிப்புகளை வழங்குகின்றன.  
கால்நடை மருத்துவக் கல்லூரியும், கால்நடையியல் துறையும் (department of animal science) வெவ்வேறானவையாகும். கால்நடை மருத்துவக் கல்லூரியில் கால்நடை மருத்துவர்களுக்கானக் கல்வி வழங்கப்படுகிறது. கால்நடையியல் துறை உயிரிமருத்துவம் பயிலும் மாணவர்கள், ஆய்வாளர்களுக்கான கால்நடை மருத்துவம், விலங்குகளைப் பாதுகாப்பாகக் கையாளும் முறைகள் குறித்தக் கல்வித்திட்டத்தினைக் வழங்குகிறது. என்றாலும் பல நாடுகளில் கால்நடை மருத்துவக் கல்வியை வழங்கும் கல்லூரியை, துறையை எப்படி அழைக்கிறார்கள் என்பதுக் குறித்த ஒரு தெளிவான கலைச் சொல்லாக்கம் இல்லை எனலாம்.
# நிலா (சிற்றிதழ்)

**நிலா** இலங்கை, கொழும்பிலிருந்து 1965ம் ஆண்டில் வெளிவந்த ஒரு மாத இதழாகும். இவ்விதழின் ஆசிரியர் மானா மக்கீன் ஆவார்.
# நிலா (சிற்றிதழ்)

## உள்ளடக்கம்

இவ்விதழில் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்கள் இடம்பெற்றிருந்தன.
# நிலா (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# நுஸ்ரத் (சிற்றிதழ்)

**நுஸ்ரத்** 1984ம் ஆண்டில் வெளிவந்த ஒரு மாத இதழாகும்
# நுஸ்ரத் (சிற்றிதழ்)

## ஆசிரியர்

- மௌலவி கலிலுர் ரஹ்மான் ரியாஜி.
# நுஸ்ரத் (சிற்றிதழ்)

## பணிக்கூற்று

முஸ்லிம் பெண்கள், மாணவ, மாணவியர் இதழ்
# நுஸ்ரத் (சிற்றிதழ்)

## பொருள்

"நுஸ்ரத்" என்றால் "உதவிசெய்தல்" என்று பொருள்படும்.
# நுஸ்ரத் (சிற்றிதழ்)

## உள்ளடக்கம்

இவ்விதழில் பெண்களிடத்தில் காணப்பட்ட மூடப்பழக்கவழக்கங்களை சீர்திருத்துவது, முஸ்லிம் பெண்களுக்கு அறிவியலை உணர்த்துவது போன்ற பல்வேறுபட்ட விடயங்கள் எடுத்தாளப்பட்டிருந்தன.
# நூருல் இஸ்லாம் (சிற்றிதழ்)

**நூருல் இஸ்லாம்** இந்தியா, தமிழ்நாடு, சென்னையிலிருந்து 1939ம் ஆண்டில் ஒரு மாத இதழாகவும் பின்பு வார இதழாகவும் வெளிவந்துள்ளது.
# நூருல் இஸ்லாம் (சிற்றிதழ்)

## ஆசிரியர்

- முஹம்மது யூசுப் பாகவி.
# நூருல் இஸ்லாம் (சிற்றிதழ்)

## பணிக்கூற்று

ஓர் உயரிய செந்தமிழ் மாசிகை
# நூருல் இஸ்லாம் (சிற்றிதழ்)

## பொருள்

'நூருல் இஸ்லாம்' என்றால் 'இஸ்லாமியச் சுடர்' என்று பொருள்படும்.
# நூருல் இஸ்லாம் (சிற்றிதழ்)

## உள்ளடக்கம்

இவ்விதழ் ஓர் இலக்கிய இதழாகக் காணப்பட்டாலும்கூட, இசுலாமிய ஆக்கங்கள் இலக்கிய ஆய்வுகள், கவிதைகள், கட்டுரைகள், கேள்வி பதில்கள், வாசகர் அரங்கம் போன்ற பல்சுவை அம்சங்களையும் கொண்டிருந்தது.
# நூறுல் ஹக் (சிற்றிதழ்)

**நூறுல்ஹக்** இந்தியா, மதுரையிலிருந்து 1948ம் ஆண்டில் வெளிவந்த ஒரு மாத இதழாகும்.
# நூறுல் ஹக் (சிற்றிதழ்)

## ஆசிரியர்

- ம. கா. மு. காதிறு முஹிய்யித்தீன் மரைக்காயர்.
# நூறுல் ஹக் (சிற்றிதழ்)

## பொருள்

'நூறுல் ஹக்' என்றால் 'மெய்யொளி' என்று பொருள்படும்.
# நூறுல் ஹக் (சிற்றிதழ்)

## உள்ளடக்கம்

இசுலாமிய ஆய்வுக்கட்டுரைகள், கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன.
# நேர்வழி (1959 சிற்றிதழ்)

**நேர்வழி** இந்தியாவில், தேனி மாவட்டத்திலிருக்கும் உத்தமபாளையத்திலிருந்து 1959 ஆம் ஆண்டில் வெளிவந்த ஒரு மாத இதழாகும். இதே பெயரில் இலங்கையிலும், இந்தியாவிலும் பிற்காலங்களில் சிற்சில இதழ்கள் வெளிவந்துள்ளன.
# நேர்வழி (1959 சிற்றிதழ்)

## ஆசிரியர்

- மௌலவி அப்துல் காதிர்
# நேர்வழி (1959 சிற்றிதழ்)

## உள்ளடக்கம்

இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும், இஸ்லாமிய உலக செய்திகளும் இடம் பெற்றிருந்தன.
# துவாரகதாஸ் கோவர்தன்தாஸ் வைஷ்ணவ கல்லூரி

சுருக்கமாக *டிஜிவி* என்று அழைக்கப்படும் **துவாரகதாஸ் கோவர்தன்தாஸ் வைஷ்ணவக் கல்லூரி ** (**Dwaraka Doss Goverdhan Doss Vaishnav College**), இந்தியாவின் தமிழ்நாட்டில், மாநகர் சென்னையில் அமைந்துள்ள ஒரு கலை மற்றும் அறிவியல் கல்லூரியாகும். தன்னாட்சிநிலை பெற்றுள்ள இக்கல்லூரி சென்னைப் பல்கலைக்கழகத்துடன் இணைக்கப்பட்டுள்ளது. சென்னையின் முதன்மையான தரவரிசையில் உள்ள கல்லூரிகளில், இக்கல்லூரி ஒன்றாகும்.
# துவாரகதாஸ் கோவர்தன்தாஸ் வைஷ்ணவ கல்லூரி

## வெளியிணைப்புகள்

- Vaishnav College
- DG Vaishnav College
# பத்ஹுல் இஸ்லாம் (சிற்றிதழ்)

**பத்ஹுல் இஸ்லாம்** இந்தியா, தமிழ்நாடு, சென்னையிலிருந்து 1952ம் ஆண்டில் வெளிவந்த ஒரு மாத இதழாகும்.
# பத்ஹுல் இஸ்லாம் (சிற்றிதழ்)

## ஆசிரியர்

- அப்துல் குத்தூஸ்
# பத்ஹுல் இஸ்லாம் (சிற்றிதழ்)

## பொருள்

'பத்ஹுல் இஸ்லாம்' என்றால் 'இஸ்லாத்தின் வெற்றி' என்று பொருள்படும்.
# பத்ஹுல் இஸ்லாம் (சிற்றிதழ்)

## உள்ளடக்கம்

இவ்விதழில் இஸ்லாமிய கொள்கை விளக்கங்களும், செய்திகளும், இஸ்லாமிய உலக செய்திகளும், துணுக்குகள், வாசகர் அரங்கம், கேள்வி பதில் போன்றன இடம்பெற்றுள்ளன.
# பள்ளிவாசல் (சிற்றிதழ்)

**பள்ளிவாசல்** இந்தியா, தமிழ்நாடு, சென்னையிலிருந்து 1987ம் ஆண்டில் வெளிவந்த ஒரு மாத இதழாகும்.
# பள்ளிவாசல் (சிற்றிதழ்)

## ஆசிரியர்

- இலந்தை இபுறாஹிம்
# பள்ளிவாசல் (சிற்றிதழ்)

## உள்ளடக்கம்

இலக்கிய ஆக்கங்களும், இஸ்லாமிய அறிவியல் ஆக்கங்களும், இஸ்லாமிய உலக செய்திகளும், கேள்வி பதில் போன்ற பல்வேறுபட்ட அம்சங்களும் இதில் உள்வாங்கப்பட்டிருந்தன.
# பறக்கும் பால்யன் (சிற்றிதழ்)

**பறக்கும் பால்யன்** இந்தியா, காரைக்காலிலிருந்து 1952ம் ஆண்டில் மாதமிருமுறை வெளிவந்த ஒரு இதழாகும்.
# பறக்கும் பால்யன் (சிற்றிதழ்)

## ஆசிரியர்

- முஸ்தபா கமால்
# பறக்கும் பால்யன் (சிற்றிதழ்)

## உள்ளடக்கம்

இவ்விதழில் இலக்கிய ஆக்கங்கள், இலக்கிய ஆய்வுக் கட்டுரைகள், கவிதைகள், சிறுகதைகள், வாசகர் பக்கம் போன்ற பல்வேறுபட்ட அம்சங்கள் இடம் பெற்றிருந்தன.
# பாண்டி நேசன் (சிற்றிதழ்)

**பாண்டிநேசன்** இந்தியா, மதுரையிலிருந்து 1988ம் ஆண்டில் மாதம் மும்முறை வெளிவந்த ஒரு இதழாகும்.
# பாண்டி நேசன் (சிற்றிதழ்)

## ஆசிரியர்கள்

- அப்துல் அஜீம் சாகிப்
- இபுராகிம் சாகிப்
# பாண்டி நேசன் (சிற்றிதழ்)

## உள்ளடக்கம்

இவ்விதழில் செய்திகளும், இலக்கிய ஆக்கங்களும், செய்தி விமர்சனங்களும், விளக்கவுரைகளும், இலக்கிய ஆய்வுக் கட்டுரைகளும். கவிதைகளும். சிறுகதைகளும். வாசகர் பக்கம், வினாவிடை போன்ற பல்சுவை அம்சங்களும் இடம்பெற்றிருந்தன.
# ஈன்றிக் வொன் இசுட்டீபன்

**ஐன்றிக் வொன் இசுட்டீபன்** (, சனவரி 7, 1831 - ஏப்ரல் 8, 1897) செருமன் பேரரசின் பொது அஞ்சல் இயக்குநராகப் பதவி வகித்தவர். செருமனியின் அஞ்சல் சேவையை ஒழுங்கமைத்தவர் இவரே. 1874 ஆம் ஆண்டில் அனைத்துலக அஞ்சல் ஒன்றியத்தை நிறுவுவதிலும் பெரும்பங்கு இவருக்கு உண்டு. 1877 ஆம் ஆண்டில் செருமனியில் தொலைபேசிச் சேவையை இவர் அறிமுகப்படுத்தினார்.
# ஈன்றிக் வொன் இசுட்டீபன்

### பிறப்பு

இசுட்டீபன் பிரசிய இராச்சியத்தின் பொமெரேனியாவில் உள்ள இசுட்டால்ப் (Stolp) என்னும் இடத்தில் 1831 ஆம் ஆண்டு சனவரி மாதம் ஏழாம் தேதி பிறந்தார்.
# ஈன்றிக் வொன் இசுட்டீபன்

### பொறுப்புகள்

1849 ஆம் ஆண்டில் இவர் பிரசிய அஞ்சல் சேவையில், உள்ளூர் அஞ்சல் அலுவலராகப் பணியில் சேர்ந்தார். 1866 ஆம் ஆண்டில், நீண்டகாலமாகத் தனியாரால் நடத்தப்பட்டு வந்த அஞ்சல் சேவையை அரசுடமை ஆக்குவதற்கான திட்டத்துக்குப் பொறுப்பாக இவர் அரசினால் நியமிக்கப்பட்டார். 1870ல் வட செருமன் கூட்டமைப்புக்கான அஞ்சல்சேவை இயக்குநராக நியமிக்கப்பட்டர். தொடர்ந்து வேகமாகப் பல பதவி உயர்வுகள் இவரை நாடி வந்தன.  
1876 ஆம் ஆண்டில் பிரசியப் பேரரசின் அஞ்சல்துறைத் தலைமை ஆளுனராக நியமிக்கப்பட்ட இவர், 1880ல் அஞ்சல் சேவைகளுக்குப் பொறுப்பான நேருதவிச் செயலர் ஆனார். 1895 ஆம் ஆண்டில் செருமனியின் அஞ்சல் சேவைகள் அமைச்சராகப் பதவியேற்றார்.
# ஈன்றிக் வொன் இசுட்டீபன்

### பணிகள்

தொடக்கத்தில் இசுட்டீபன் அஞ்சல் சேவைப் பணியாளராக இருந்த காலத்தில், செருமனி 17 பிரிவுகளாகப் பிரிந்து இருந்தது. இவற்றின் அஞ்சல் சேவைகள் தனித்தனியான கொள்கைகளைக் கொண்டிருந்ததோடு கட்டணங்களும் வெவ்வேறாக இருந்தன. முதலில், அஞ்சல்கள் அனுப்புவதை இலகுவாக்குவதற்காக, செருமனி முழுவதற்கும் ஒரே கட்டண விகிதத்தை அறிமுகப்படுத்துவதில் இவர் கவனம் செலுத்தினார்.  
அஞ்சல் சேவையைத் தரப்படுத்துவதும், அனைத்துலக மட்டத்தில் ஒழுங்கமைப்பதும் இவரது இலக்குகளாக இருந்தன. இந்த முயற்சியில், செருமனியின் அஞ்சல், தொலைபேசிச் சேவைகளை ஒன்றிணைத்ததுடன், 1874ல், பேர்ன் நகரில் நடந்த பன்னாட்டு அஞ்சல் மாநாட்டை ஒழுங்கு செய்வதிலும் முன்னின்று உழைத்தார். இந்த மாநாட்டிலேயே அனைத்துலக அஞ்சல் ஒன்றியம் நிறுவப்பட்டது. 1865 ஆம் ஆண்டிலேயே, செருமனியில் தபால் அட்டையை அறிமுகப்படுத்த வேண்டும் என்னும் இவரது முன்மொழிவை இவர் 1870ல் அஞ்சல் சேவைகள் இயக்குநராகப் பதவியேற்ற பின்னரே நடைமுறைப்படுத்தினர்.  
1870 - 71 காலகட்டத்தில் நடைபெற்ற பிரான்சு-பிரசியப் போர்க்காலத்தில், களத்தில் இருந்த படைப்பிரிவுகளிடையே தொடர்புகளுக்கான ஒரு வழியாக அஞ்சல் அட்டைகள் பரவலாகப் பயன்பட்டன. செருமனியில் தொலைபேசியை அறிமுகப் படுத்தியமைக்காகவும் இவரை மக்கள் நினைவுகூருகின்றனர்.  
தொலைத்தொடர்பு, அஞ்சல் சேவை ஆகிய துறைகளில் தூய செருமன் மொழிக் கலைச்சொற்களை உருவாக்குவதிலும் இவர் முனைப்பாகச் செயல்பட்டார். இதன் பின்னரே தொலைபேசி, அஞ்சல்தலை, முகவரி போன்றவற்றுக்கான தூய செருமன் மொழிச் சொற்கள் கிடைத்தன. இவ்வாறு உருவாக்கப்பட்ட சொற்கள் இசுட்டீபனால் ஏற்றுக்கொள்ளப்பட்டு 1870களில் பயன்பாட்டுக்கு விடப்பட்டன.
# ஈன்றிக் வொன் இசுட்டீபன்

### இறப்பு

உலக அளவில் அஞ்சல் சேவையையைத் தரப்படுத்துவதில் முக்கியமான தாக்கங்களை ஏற்படுத்திய இசுட்டீபன் 1897 ஆம் ஆண்டு பெர்லினில் காலமானார்.  
=
# காவிரிப்பூம்பட்டினம் தமிழ்வளர் மன்றம்

பாண்டியன் நெடுஞ்செழியன் அவையில் மாங்குடி மருதன் தலைமையில் புலவர்கள் கூடித் தமிழ் பாடியது போலவே காவிரிப்பூம்பட்டினத்திலும், வஞ்சிமாநகரிலும் தமிழ் வளர்க்கும் மன்றங்கள் இருந்தன.
# காவிரிப்பூம்பட்டினம் தமிழ்வளர் மன்றம்

## பட்டினப்பாலை குறிப்பு

:"புகழ் நிலைஇய மொழி வளர
:அறம் நிலைஇய அகன் அட்டில்
:சோறு வாக்கிய பெருங்கஞ்சி
:யாறு போலப் பரந்து ஒழுகி" <small>(அடி 42-45)</small>  
இந்தப் பாடலடிகளில் மொழி வளர்ச்சிக்காக உணவு படைத்த அட்டில்சாலை <small>(மடம், மடப்பள்ளி)</small> காவிரிப்பூம்பட்டினத்தில் இருந்தது குறிப்பிடப்பட்டுள்ளது.
# வஞ்சி தமிழ்வளர் மன்றம்

பாண்டியன் நெடுஞ்செழியன் அவையில் மாங்குடி மருதன் தலைமையில் புலவர்கள் கூடித் தமிழ் பாடியது போலவே காவிரிப்பூம்பட்டினத்திலும், வஞ்சிமாநகரிலும் தமிழ் வளர்க்கும் மன்றங்கள் இருந்தன.
# வஞ்சி தமிழ்வளர் மன்றம்

## பதிற்றுப்பத்து

:"கொண்டி மிகைப்படத் தண்டமிழ் செறித்து" <small>(63-9)</small>  
பதிற்றுப்பத்து ஆறாம் பத்துத் தலைவன் செல்வக்கடுங்கோ வாழியாதன். இவனைச் சிறப்பித்துக் கபிலர் 10 பாடல்கள் பாடியுள்ளார். இவன் சிறிய இலைகளையுடைய உழிஞைப் பூ சூடிப் போருக்குச் சென்றானாம். அப்போது அவன் பகைநாடுகளிலிருந்து கொண்டிப்பொருள்களைக் கொண்டுவந்தானாம். அவற்றைத் தண்டமிழ் செறிவதற்குப் பயன்படுத்தினானாம்.
# வஞ்சி தமிழ்வளர் மன்றம்

## விளக்கம்

- தண்டமிழ்ச் செறித்து - என்று ஒற்று மிக்கு இருந்தால் கொண்டியைத் தமிழ்நாட்டில் செறித்து வைத்தான் என்று பொருள் கொள்ளவேண்டும்.
- தண்டமிழ் செறித்து என்று ஒற்று மிகாமல் இருந்தால் தண்டமிழைச் செறித்து எனப் பொருள் கொள்ளவேண்டும்.
- பாடலில் தண்டமிழ் செறித்து என ஒற்று மிகாமல் உள்ளது.
- தமிழைச் செறித்தல் என்பது தமிழைத் திண்மையுறச் செய்தல்.
# முத்திரை (பரதநாட்டியம்)

**கை அசைவுகள்** அல்லது **முத்திரைகள்** (சமசுகிருதம்: ஹஸ்தங்கள்) பரதநாட்டியத்தில் ஒரு முக்கியக் கூறாகும். கை அசைவுகளை பரத நாட்டியத்தில் (சமஸ்கிருதத்தில்) ஹஸ்தம் என சிறப்பாக அழைப்பர். கை என்பதன் சமஸ்கிருத சொல்லே ஹஸ்தம் எனப்படுகிறது. இதை தமிழில் முத்திரை என்பர். பரதநாட்டியத்தில் அடவு,அபிநயம் இரண்டிற்கும் முக்கியமானது முத்திரைகள் ஆகும். கைவிரல்களின் பல்வேறு நிலைகளாலும் அசைவுகளினாலும் பொருள்படவும், அழகிற்காகவும் அபிநயிப்பதனையே கைமுத்திரை அல்லது ஹஸ்தங்கள் எனக் கூறுவர். பரதத்தில் அபியத்திற்காக பயன்படும் கை அசைவுகளை ஒற்றைக்கை [இணையாக்கை], இரட்டைக்கை [இணைந்த கை] என இரண்டாகப் பிரயோகப்படுத்துகின்றனர்.இவை தவிர்ந்த அபூர்வ முத்திரைகளும் உண்டு.
# முத்திரை (பரதநாட்டியம்)

## முத்திரைகள்

### ஒற்றைக்கை முத்திரைகள்

ஒரு கையால் செய்யப்படுவதால் ஒற்றைக்கை முத்திரை எனப்படுகிறது. இது சமஸ்கிருதத்தில் *அசம்யுத ஹஸ்த* என அழைக்கப்படுகிறது. இவை இருபத்தெட்டாகும்.
| முத்திரை | கருத்து | செய்முறை | படிமம் |
| --- | --- | --- | --- |
| பதாகம் | கொடி | பெருவிரலை மடித்து பக்கத்தில் பிடித்தல். |  |
| திரிப்பதாகம் | மூன்று பாகம் கொண்ட கொடி அல்லது மரம் | பதாகத்தில் மோதிர விரலை மடித்தல். |  |
| அர்த்தப்பதாகம் | அரைக்கொடி | திரிப்பதாகத்தில் சுண்டி விரலை மடித்தல். |  |
| கர்த்தரீமுகம் | கத்தரிக்கோல் | திரிப்பதாகத்தின் மடித்த விரல்களுடன் பெருவிரலை சேர்த்தல். |  |
| மயூரம் | மயில் | திரிப்பதாகத்தில் மடித்த மோதிர விரலுடன் பெருவிரலை சேர்த்தல். |  |
| அர்த்தச்சந்திரன் | அரைச்சந்திரன் | பதாகத்தில் உள்ள பெருவிரலை நீட்டுதல். |  |
| அராளம் | வளைந்தது | சுட்டு விரலுடன் பெருவிரலை சேர்த்துப் பிடித்தல். |  |
| சுகதுண்டம் | கிளி மூக்கு | பதாகத்தில் சுட்டு விரலையும் மோதிர விரலையும் மடித்தல். |  |
| முட்டி(முஷ்டி) | முட்டிகை | அனைத்து விரல்களையும் பொத்துதல். |  |
| சிகரம் | உச்சி | முட்டியில் உள்ள பெருவிரலை விரித்தல். |  |
| கபித்தம் | விளாம்பழம் | சிகரத்தின் பெருவிரலை சுட்டு விரலால் பொத்துதல். |  |
| கடகாமுகம் | வளையின் வாய் | நடுவிரல் பெருவிரல் மற்றும் சுட்டுவிரல் ஆகியவற்றை சேர்த்துப் பிடித்தல். |  |
| சூசி | ஊசி | முட்டியில் உள்ள சுட்டு விரலை நீட்டுதல். |  |
| சந்திரகலா | பிறைச்சந்திரன் | சூசியில் உள்ள பெரு விரலை நீட்டுதல். |  |
| பத்மகோசம் | தாமரை மொட்டு | கையின் விரல்களை அரைவாசிக்கு மடித்தல். |  |
| சர்ப்பசீசம் | பாம்பின் படம் | பத்மகோசத்தைவிட சற்று மடித்து S வடிவில் சுற்றல். |  |
| மிருகசீசம் | மான் தலை | பெருவிரல் மற்றும் சுண்டிவிரல் தவிர்ந்த விரல்களை 45° இல் மடித்தல். |  |
| சிம்மமுகம் | சிங்கத்தின் முகம் | நீட்டியபடியுள்ள நடுவிரலையும் மோதிரவிரலையும் பெருவிரலுடன் சேர்த்தல். |  |
| காங்கூலம் | அங்குலத்தை விட குறைந்தது | மோதிரவிரலை மடித்து மற்ற விரல்களால் மடித்துப் பிடித்தல். |  |
| அலபத்மம் | மலர்ந்த தாமரை | சுண்டி விரலை அதிகம் மதிப்பதோடு மோதிரவிரலையும் சற்று மடித்தல். |  |
| சதுரம் | சாதூர்யம் | மிருகசீசத்தில் உள்ள பெருவிரலை உள்ளே மடித்தல். |  |
| பிரமறம் | வண்டு | ஆட்காட்டி விரலை உள்ளே மடித்து பெருவிரலையும் நடு விரலையும் சேர்த்துப் பிடித்தல். |  |
| கம்சாசியம் | அன்னத்தின் அலகு | பெருவிரலையும் ஆட்காட்டி விரலையும் நீட்டியபடி சேர்த்தல்.மற்ற விரல்கள் விரிந்து இருக்கும். |  |
| கம்சபக்சம் | அன்னத்தின் சிறகு | மிருகசீசத்தில் நீட்டி உள்ள பெருவிரலை ஆட்காட்டி விரல் பக்கமாக சேர்த்தல். |  |
| சம்தம்சம் | இடுக்கி | விரல்களை நீட்டியபடி மூடி திறந்து மூடுதல். |  |
| முகுளம் | மொட்டு | விரல்களை நீட்டியபடி சேர்த்துப் பிடித்தல். |  |
| தாம்ரசூடம் | சேவல் | மற்ற விரல்கள் பொத்திய நிலையில் ஆட்காட்டிவிரலைஅரைவாசி மடித்தல். |  |
| திரிசூலம் | சூலம் | மற்ற விரல்கள் மூடிய நிலையில் சுண்டிவிரளையும் பெருவிரலையும் சேர்த்துப் பிடித்தல். | } |
# முத்திரை (பரதநாட்டியம்)

## முத்திரைகள்

### இரட்டைக்கை முத்திரைகள்

இரு கையாலும் செய்யப்படுவதால் இரட்டைக்கை முத்திரை எனப்படுகிறது. இது சமஸ்கிருதத்தில் *சம்யுத ஹஸ்த* என அழைக்கப்படுகிறது. இவை இருபத்து நான்காகும்.
| முத்திரை | கருத்து | படிமம் |
| --- | --- | --- |
| அஞ்சலி | வணங்குதல் |  |
| கபோதம் | புறா |  |
| கர்கடம் | நண்டு |  |
| சுவஸ்திகம் | குறுக்கிட்டது |  |
| டோலம் | ஊஞ்சல் |  |
| புஸ்பபுடம் | மலர்க்கூடை |  |
| உத்சங்கம் | அணைப்பு |  |
| சிவலிங்கம் | சிவலிங்கம் |  |
| கடகாவர்த்தனம் | கோர்வையின் வளர்ச்சி |  |
| கர்த்தரீ ஸ்வஸ்திகம் | குறுக்குக் கத்தரிக்கோல் |  |
| சகடம் | வண்டி |  |
| சங்கு | சங்கு |  |
| சக்கரம் | சக்ராயுதம் |  |
| சம்புடம் | பெட்டி |  |
| பாசம் | கயிறு |  |
| கீலகம் | பிணைப்பு |  |
| மத்சயம் | மீன் |  |
| கூர்மம் | ஆமை |  |
| வராகம் | பன்றி |  |
| கருடன் | கருடப்பறவை |  |
| நாகபந்தம் | பாம்பின் கட்டு |  |
| கட்வா | கட்டில் |  |
| பேருண்டம் | பேருண்டப்பறவை |  |
| அவகித்தம் | குறுக்கே மலர்ந்த தாமரை | } |
# ஈப்போ அரசினர் தமிழ்ப்பள்ளி

**ஈப்போ அரசினர் தமிழ்ப்பள்ளி** மலேசியா பேராக் மாநிலத்தின் ஈப்போ புறநகர்ப் பகுதியில், புந்தோங் எனும் இடத்தில் உள்ள ஒரு தமிழ்ப்பள்ளி. இப்பள்ளி ஒரு நூறு ஆண்டு கால வரலாற்றுப் பின்னணியைக் கொண்டது. புந்தோங் வாழ் மக்களிடையே மிகவும் பிரசித்திப் பெற்ற ஒரு பள்ளிக்கூடம். ஈப்போ அரசினர் தமிழ்ப்பள்ளி பல மருத்துவர்களையும், பல வழக்கறிஞர்களையும், பல எழுத்தாளர்களையும் உருவாக்கிய கலாசாலை ஆகும்.  
ஜப்பானியர் ஆட்சி காலத்தில் பல ஜப்பானியர்களுக்கு இப்பள்ளியில் தமிழ்மொழி வகுப்புகள் நடத்தப் பட்டன. ஜப்பானியர்கள் ஆர்வமுடன் கற்றுக் கொண்டனர். தமிழர்களைப் பார்த்து ‘காந்தி காந்தி’ என்று மகிழ்ச்சிக் குரல் எழுப்ப அந்த வகுப்புகள் வழி செய்து கொடுத்தன. முன்பு ஈப்போ ‘கவர்ண்ட்மெண்ட்’ பள்ளி என்று அழைக்கப் பட்ட அந்தப் பள்ளிதான் இப்போது ஈப்போ அரசினர் பள்ளி என்று அழைக்கப் படுகின்றது.
# ஈப்போ அரசினர் தமிழ்ப்பள்ளி

## வரலாறு

### பலவேந்திரசாமி

இப்பள்ளி 1903ஆம் ஆண்டு தோற்றுவிக்கப் பட்டது. பலவேந்திரசாமி எனும் பெரியவர் முயற்சியால் அப்பள்ளி உருவானது. புந்தோங் வட்டாரத்தில் உள்ள தமிழ்ப் பிள்ளைகளை ஒன்று சேர்த்து ஒரு தமிழ் வகுப்பை முதன் முதலில் தொடங்கினார்.  
அந்த வகுப்பிற்கு நல்ல ஆதரவு கிடைத்தது. பின்னர் இரண்டு வகுப்புகளாக மாறின. அவரே முதல் தலைமை ஆசிரியராகவும் பணியாற்றினார். அப்போது 32 மாணவர்கள் இப்பள்ளியில் பயின்றனர்.  
1905-ஆம் ஆண்டில் ஈப்போ நகரில் இருந்து துரோனோ நகருக்கு இரயில் பாதை போட வேண்டி வந்தது. அதன் காரணமாக இப்பள்ளி உடைக்கப்பட வேண்டிய ஒரு கட்டாய நிலை ஏற்பட்டது. அருகில் இருந்த கொனாலி சாலையில் உள்ள ஓர் இடத்திற்கு அப்பள்ளி தற்காலிகமாக மாற்றம் செய்யப் பட்டது.  
அது ஒரு சின்ன வீடு. அங்கே இப்பள்ளி செயல்படத் தொடங்கியது. முதலாம் உலகப் போர் நடக்கும் போது அப்பள்ளி அங்கேதான் செயல் பட்டது. 1926-ஆம் ஆண்டு இப்பள்ளிக்கு எஸ்.சவரிமுத்து என்பவர் தலைமை ஆசிரியர் ஆனார். அப்பொழுது 80 மாணவர்களும் நான்கு ஆசிரியர்களும் இருந்தனர்.
# ஈப்போ அரசினர் தமிழ்ப்பள்ளி

## வரலாறு

### துரைராஜ்

1927ஆம் ஆண்டு எஸ்.டி.செல்வராஜ் என்பவர் மூன்றாண்டு காலம் தலைமை ஆசிரியராகப் பணியாற்றினார். 1930ஆம் ஆண்டு திரு சாமிதாஸ் என்பவர் தலைமை ஆசிரியர் ஆனார். 1931ஆம் ஆண்டு திரு.துரைராஜ் தலைமை ஆசிரியராகப் பணியாற்றினர்.
# ஈப்போ அரசினர் தமிழ்ப்பள்ளி

## வரலாறு

### இரண்டாவது கட்டடம்

1939ஆம் ஆண்டு இப்பள்ளியின் இரண்டாவது கட்டடம் கட்டப் பட்டது. அப்போதைய மலாயா கூட்டரசு கல்வி அதிகாரியான ஹாட்ஜ் என்பவர் திறந்து வைத்தார். 1940ஆம் ஆண்டு டி.எஸ்.கணபதி, 1947ஆம் ஆண்டு ஜி.டி.போல் தலைமை ஆசிரியர்களாகப் பணியாற்றினர்.  
இரண்டாவது உலகப் போருக்குப் பின் 1946ஆம் ஆண்டு முதல் இப்பள்ளி பேரா மாநில தமிழ்ப்பள்ளிகளின் தாய்ப் பள்ளியாக விளங்கியது. அதற்கு ஒரு காரணம் உண்டு. ஈப்போ சுற்று வட்டாரத் தமிழ்ப் பள்ளிகளில் அப்போது ஐந்தாம் வகுப்பு வரை மட்டுமே மாணவர்கள் பயில முடியும். ஆறாம் வகுப்பு படிக்க வேண்டும் என்றால் அவர்கள் ஈப்போ அரசினர் பள்ளிக்கு வர வேண்டும்.  
இப்பள்ளி பல நல்ல சமுதாய நல நடவடிக்கைகளுக்கு நடு நாயகமாகத் திகழ்ந்தது. பள்ளியின் மாணவர்களின் எண்ணிக்கையும் அதிகரித்துக் கொண்டே வந்தது.
# ஈப்போ அரசினர் தமிழ்ப்பள்ளி

## வரலாறு

### டத்தோ ஸ்ரீ சாமிவேலு

1980-ஆம் ஆண்டு இப்பள்ளியின் மாணவர்களின் எண்ணிக்கை 602 ஆக உயர்ந்தது. ஆசிரியர்களின் எண்ணிக்கை 27. மாணவர்களின் எண்ணிக்கை அதிகரிப்பால் ஒரு புதிய பள்ளி கட்ட வேண்டிய அவசியம் ஏற்பட்டது. 1982-ஆம் ஆண்டு அமைச்சர் டத்தோ ஸ்ரீ சாமிவேலுவின் பெரும் முயற்சியால் புதிய கட்டடம் 10.11.1984 ஆம் நாள் திறப்பு விழா கண்டது.  
1990-ஆம் ஆண்டு இப்பள்ளியின் மாணவர்களின் எண்ணிக்கை 855 ஆக உயர்ந்தது. ஆசிரியர்களின் எண்ணிக்கை 35. 14.02.1998ல் பெற்றோர் ஆசிரியர் சங்கத்தின் துணையோடு ஒரு கணினி மையம் உருவாக்கப் பட்டது. 40 கணினிகளுடன் செயல்பட்ட முதல் தமிழ்ப்பள்ளி என்று வரலாறும் படைத்தது. 2008 ஆம் ஆண்டில் யு.பி.எஸ்.ஆர். தேர்வில் பதினொரு மாணவர்கள் 7A பெற்றனர். 10 மாணவர்கள் 6A பெற்றனர். இப்பள்ளி 2008 ஆம் ஆண்டு பேராக் மாநில தமிழ்ப்பள்ளிகளில் முதன்மையான தேர்ச்சி நிலையை அடைந்து புந்தோங் தமிழர்களுக்குப் பெருமை சேர்த்தது.
# ஈப்போ அரசினர் தமிழ்ப்பள்ளி

## வரலாறு

### ஆர். முனுசாமி

தற்சமயம் 2011 ஆம் ஆண்டில் 635 மாணவர்கள் கல்வி பயின்று வருகின்றனர். 33 ஆசிரியர்கள் ஆர். முனுசாமி தலைமையின் கீழ் பணியாற்றி வருகின்றனர். நூறு ஆண்டு கால வரலாற்றுப் பின்னனியைக் கொண்ட அரசினர் தமிழ்ப்பள்ளி, புந்தோங் வாழ் மக்களிடையே மிகவும் பிரசித்திப் பெற்றப் பள்ளிக்கூடம்.
# அமுதசுரபி (விடுதலைப் புலி)

லெப். கேணல் **அமுதசுரபி-அல்பா** (இறப்பு: அக்டோபர் 26, 2001) எனும் இயக்கப் பெயரைக்கொண்ட **சின்னப்பு நந்தினி** தமிழீழ விடுதலைப் புலிகளின் கடற்புலிகளின் மகளிர் படையணித் துணைத் தளபதியாக இருந்தவர்.  
யாழ்ப்பாணம், செம்பியன்பற்று தெற்கைப் பிறப்பிடமாகக் கொண்ட இவர் ஆளுமை மிக்கதொரு பெண் போராளியாக இருந்தவர். பெண்களுக்கென விதிக்கப்பட்ட சில வரைமுறைகளிலிருந்து வெளிவரத் தயங்கிய பெண்களுக்குத் தைரியமூட்டி அவர்களையும் கடலில் இறக்கிப் பயிற்சிகள் கொடுத்து திறமை மிக்க போராளிகளாக வளர்த்தெடுத்தவர்.
# தம்புன்

**தம்புன்** (ஆங்கிலம்: *Tambun*; ஜாவி: مبون; சீனம்: 打扪) என்பது மலேசியாவின் ஈப்போவில் உள்ள ஒரு புறநகரம். இது பேராக் மாநிலத்தின் கிந்தா மாவட்டத்தில் உள்ளது. ஈப்போவில் இருந்து ஐந்து கி.மீ. தொலைவிலும் கோலாலம்பூர் தலைநகரிலிருந்து 200 கி.மீ தொலைவிலும் உள்ளது.  
1990-ஆம் ஆண்டு தம்புன் புது நகரம் உருவாக்கப் பட்டது. தம்புன் புது நகரத்திற்கு அருகில் தாமான் கேனிங், ஈப்போ கார்டன் போன்ற குடியிருப்பு பகுதிகளும், பந்தாய் புத்திரி மருத்துவமனை, ஜெயா ஜஸ்கோ, தெஸ்கோ பேரங்காடிகளும் உள்ளன.
# தம்புன்

## பொது

மலேசிய வடக்கு-தெற்கு நெடுஞ்சாலை வழியாகத் தம்புன் நகரைச் சுலபமாக அடைந்து விடலாம். தம்புன் *(Tambun)* மலாய்ச் சொல் பம்ப்ளிமாஸ் பழத்தைக் குறிக்கும். இங்கு அதிகமாகச் சீனர்கள் வாழ்கிறார்கள்.  
இவர்கள் ஒரு நூற்றாண்டு காலமாகப் பம்ப்ளிமாஸ் பழங்களை உற்பத்தி செய்து வருகின்றனர். இப்பழங்களை வாங்க உள்ளூர், வெளியூர் மக்கள் அதிகமாக வருகின்றனர்.
# தம்புன்

## பொது

### சுண்ணாம்பு மலைகள்

தம்புன் பகுதியைச் சுற்றிலும் நிறைய சுண்ணக்கல் மலைகள் உள்ளன. இங்குள்ள மண் கறுப்பாகவும் இரும்பு வளம் கொண்டதாகவும் இருக்கின்றது. சரியான மண்வளம் இருந்ததால் அப்பழங்களைப் பயிர் செய்வதில் அவர்கள் வெற்றி பெற்றனர்.  
காலப் போக்கில் பம்ப்ளிமாஸ் பழங்களுக்கு இப்பகுதி புகழ் பெற்றது. இது ஒரு மிதமான குளிர்ப் பகுதி. ஆகவே, பம்ப்ளிமாஸ் மரங்களை நடுவதற்கு ஏதுவாக அமைகிறது.
# தம்புன்

## வரலாறு

1900-களில் தென் சீனாவில் இருந்து ஹாக்கா இனத்தைச் சேர்ந்த சீனர்கள் மலாயா வந்தனர். அவர்கள் வரும் போது பம்பிளி மாசு பழங்களையும் கொண்டு வந்தனர். பம்பிளி மாசு பழங்கள் விட்டமின் சி நிறைந்தவை. அப்போது சீனாவில் இருந்து மலாயா வருவதற்கு ஹாக்காச் சீனர்கள் பாய்மரக் கப்பல்களைப் பயன்படுத்தினர். பயணம் நீண்ட நாட்கள் பிடித்தன.  
சீனாவில் இருந்து கொண்டு வரப் படும் மற்ற வகையான பழங்கள் சீக்கிரத்தில் கெட்டுப் போயின. ஆனால் பம்பளி மாசு பழங்கள் மட்டும் கெட்டுப் போகவில்லை. நீண்ட நாட்களுக்குத் தாங்கின.
# தம்புன்

## வரலாறு

### பம்பளி மாசு

அத்துடன் அவர்கள் அந்தப் பழங்களைத் தம்புன் பகுதிகளில் பயிர் செய்து பார்த்தனர். நன்றாக வளர்ச்சி பெற்று சிறப்பான முறையில் வளர்ந்தன. அதுவே நிலைத்து அந்தப் பகுதிக்குத் தம்புன் எனும் பெயரையும் கொண்டு வந்தன.  
ஓர் ஆண்டிற்கு இரண்டு முறை பம்பளி மாசு பயிர் செய்யப் பட்டது. ஆனால், சில தாவர ஆராய்ச்சிகள் செய்து ஆண்டு முழுவதும் காய்க்கும் முறையை விவசாயிகள் உருவாக்கினர். பின்னர் பம்பளி மாசு தோட்டங்களில் கூடுதல் வருமானத்திற்காகப் பன்றிகளையும் கோழி, வாத்துகளையும் வளர்த்தனர். 1999-ஆம் ஆண்டு மலேசியாவைப் பன்றிக் காய்ச்சல் கடுமையாகத் தாக்கியது.
# தம்புன்

## வரலாறு

### நீர் விளையாட்டுக் கேளிக்கை மையம்

அதனால் பல இலட்சம் பன்றிகள் அழிக்கப் பட்டன. சீனர்கள் பலர் பல இலட்சம் ரிங்கிட்டுகளை இழந்தனர். இருப்பினும் அரசாங்கம் அவர்களுக்கு இழப்பீடுகள் வழங்கி உதவி செய்தது. தம்புனில் கால்நடைக் கழிவுகளே விவசாயத்திற்கு உரமாகப் பயன்படுகின்றன. இங்கு சீக்கியர் சிலரும் உள்ளனர். இவர்கள் ஆடு மாடுகளை வளர்த்து வருகின்றனர். ஈப்போ நகருக்கு மாட்டுப் பால், வெண்ணெய் போன்றவற்றை வழங்கி வருகின்றனர்.  
காணாமல் போன தம்புன் உலகம் அல்லது *The Lost World of Tambun* எனும் புகழ்பெற்ற நீர் விளையாட்டுக் கேளிக்கை மையம் இங்குதான் உள்ளது. 2004-ஆம் ஆண்டு நவம்பர் மாதம் 60 மில்லியன் ரிங்கிட் செல்வில் உருவாக்கப் பட்டது. இந்த மையத்திற்கு ஓர் ஆண்டிற்கு 450,000 வருகையாளர்கள் வருகின்றனர்.  
இந்த மையத்தில் பல நூறு வெப்ப மண்டலத் தாவரங்கள் காட்சிப் பொருளாக வைக்கப் பட்டுள்ளன. இந்த நீர் விளையாட்டுக் கேளிக்கை மையத்தைப் போல சிலாங்கூர், பெட்டாலிங் ஜெயாவிலும் மற்றொரு கேளிக்கை மையம் உள்ளது. அதனை சன்வே லாகூன் என்று அழைக்கிறார்கள்.
# தம்புன்

## வரலாறு

### பென்சில் வடிவ சுண்ணாம்புக் குன்று

ஒரு நூற்றாண்டிற்கு முன்பு தம்புன் பகுதிகளில் ஈயம் தோண்டி எடுக்கப் பட்டது. அதனால் இங்கு பல ஈயக் குட்டைகளைப் பார்க்கலாம். அந்தக் குட்டைகளில் இப்போது கலுப்பியா, சியாக்காப், தங்க மீன்கள் வளர்க்கப் படுகின்றன. சில இடங்களில் காப்பித் தோட்டங்களும் உள்ளன. இங்கு வளர்க்கப் படும் தங்க மீன்கள் மேலை நாடுகளுக்கு ஏற்றுமதி செய்யப் படுகின்றன.  
தம்புன் நகரைச் சுற்றி உள்ள கிராமப் புறங்களில் நிறைய சுண்ணாம்புக் குன்றுகளைக் காண முடியும். இவை அழகும் இயற்கையான வனப்பும் வாய்ந்தவை. இங்கு பென்சில் வடிவத்தில் ஓர் அழகிய சுண்ணாம்புக் குன்று உள்ளது. அதைக் காண பார்வையாளர்கள் வெளிநாடுகளில் இருந்து வருகின்றனர்.  
வணிக நோக்கத்தில் இங்கு சில சுடுநீர் குளங்களும் உருவாக்கப் பட்டுள்ளன. அத்துடன் இங்குள்ள சுண்ணாம்புக் குன்றுகளில் ஆவிகள் உலவி வருவதாக வதந்திகளும் உண்டு.
# தம்புன்

## வரலாறு

### டத்தோ பாங்லிமா கிந்தா

1903ல் கிந்தா மாவட்டத்தின் ஆளுநர் டத்தோ பாங்லிமா கிந்தா முகமட் யூசோப் என்பவர் இந்தப் பகுதியில் திடீரென்று மாயமாய் மறைந்து போனார். அவர் என்ன ஆனார் என்பது இது வரைக்கும் தெரியவில்லை. இவர் 1884 ஆம் ஆண்டில் இருந்து 1903 ஆம் ஆண்டு வரை கிந்தா மாவட்டத்தின் ஆளுநராக இருந்தார்.  
ஈப்போ நகரின் வளர்ச்சிக்கு பெரிதும் பாடுபட்டவர். சீனாவில் இருந்து ஆயிரக் கணக்கான சீனர்களை வரவழைத்தவர். காணாமல் போன டத்தோ பாங்லிமா கிந்தா முகமட் யூசோப் அவர்களின் ஆவி தான் இங்கு உலவுவதாகச் சொல்கிறார்கள். அந்த வதந்திகளைப் பொது மக்கள் பெரிதாகக் கருதவில்லை.  
இயற்கைச் சூழலில் பல விலை உயர்ந்த வீடுகள் இங்கு உருவாக்கப் பட்டுள்ளன. ஒரு பங்களா வீடு அரை கோடி ரிங்கிட்டிற்கும் மேலாக் விற்கப் படுகிறது. சிங்கப்பூரியர்கள் பலர் அந்த வீடுகளை வாங்கியுள்ளனர். அரை கோடி ரிங்கிட்டிற்கு வாங்கிய வீடுகளை சில ஆண்டுகள் கழித்து ஒரு கோடி ரிங்கிட்டிற்கு விற்கின்றனர். வணிக நோக்கம் மேலோங்கி நிற்கிறது.
# தம்புன்

## வரலாறு

### அரசியல்

**தம்புன் நாடாளுமன்றத் தொகுதியின் 65,219 வாக்காளர்கள் விவரம்**  
- மலாய்க்காரர்கள் 63.34%
- சீனர்கள் 23.46%
- இந்தியர்கள் 11.73%
- மற்றவர்கள் 01.49%  
**தம்புன் தொகுதியின் இரு சட்டமன்றத் தொகுதிகள்**  
- N.23 மஞ்சோய் சட்டமன்றத் தொகுதி
- N.24 உலு கிந்தா சட்டமன்றத் தொகுதி
# தம்புன்

## வரலாறு

### சிறப்புகள்

தென் கிழக்கு ஆசியாவில் மிகப் பெரிய கால்நடை ஆய்வுக் கழகம் *(Institut Penyelidikan Haiwan)* தம்புனில் இருக்கிறது. ஆசியான் நாடுகளுக்கான கோழிகள் ஆய்வுக் கழகமும் *(Pusat Latihan dan Penyelidikan Penyakit Ayam ASEAN)*, மலேசியப் புவியியல் அரும் காட்சியகமும் இங்குதான் இருக்கின்றன.  
இங்குள்ள தம்புன் குகையில் 2000 ஆண்டுகளுக்கு முன்னால் ஆதி குகைவாசிகள் வரைந்த ஓவியங்கள் உள்ளன. இதே போல ஓவியங்கள் லெங்கோங்கிலும் கண்டுபிடிக்கப் பட்டன. பொது மக்கள் பார்வைக்கு தம்புன் குகை ஓவியங்கள் குகை இன்னும் திறந்து விடப் படவில்லை. இருப்பினும், வரலாற்று ஆய்வாளர்கள் அரசு அனுமதியுடன் ஆய்வு செய்ய அனுமதிக்கப் படுகின்றனர்.
# சுமேதா ஜயசேன

**சுமேதா ஜயசேன** (*Sumedha G. Jayasena*, பிறப்பு: சூலை 29 1952), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். நாடாளுமன்ற விவகார அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# சுமேதா ஜயசேன

## வாழ்க்கைக் குறிப்பு

113, தியவன்ன கார்ட்ன், பத்தரமுல்லையில் வசிக்கும் இவர் பௌத்த மதத்தைச் சேர்ந்தவர்,  
- சுமேதா ஜயசேன
# அஞ்சல்

**அஞ்சல்** அல்லது **தபால்** என்பது கடிதங்களையும் பிற பொருட்களையும் ஓரிடத்தில் இருந்து இன்னோரிடத்துக்கு அனுப்புவதற்கான ஒரு முறை ஆகும். இம்முறையில், திறந்த அட்டைகளில் எழுதப்பட்ட கடிதங்கள், உறைகளில் மூடி ஒட்டப்பட்ட கடிதங்கள், சிறிய பொதியாகக் கட்டப்பட்ட பொருட்கள் என்பன உலகின் பல பாகங்களுக்கும் எடுத்துச் சென்று வழங்கப்படுகின்றன. அஞ்சல் முறைமையின் ஊடாக அனுப்பப்படும் எதுவும் பொதுவாக "அஞ்சல்" எனப்படுகின்றது.  
அஞ்சல் சேவை அரசுகளினால் நடத்தப்படுவதாக அல்லது தனியாரினால் நடத்தப்படுவதாக இருக்கலாம். ஆனால், தனியார் அஞ்சல் சேவைகள் பெரும்பாலும் அரசாங்கத்தின் கட்டுப்பாடுகளுக்கு அமையவே செயல்படுகின்றன. 19 ஆம் நூற்றாண்டிலிருந்து தேசிய அஞ்சல் சேவைகள் அரசுகளின் தனியுரிமையாகவே செயற்பட்டன. இச் சேவைகள் முன்னதாகவே கட்டணம் பெற்றுப் பொருட்களை அனுப்பி வந்தன. கட்டணம் செலுத்தியமைக்கான சான்றாகக் கடிதங்கள் அல்லது பொதிகளில் அஞ்சல்தலைகள் ஒட்டப்படுவது வழக்கம். பெருமளவிலான அஞ்சல்களை அனுப்பும்போது அஞ்சல்தலைகளுக்குப் பதிலாக அஞ்சல்மானிகள் மூலம் அச்சுக்குறிகள் இடப்படுவதும் உண்டு. அஞ்சல் முறைமை பல வேளைகளில் கடிதங்கள் அனுப்புவது மட்டுமன்றி வேறு பல செயற்பாடுகளிலும் ஈடுபடுவது உண்டு. சில நாடுகளில் அஞ்சல் சேவையானது தந்திச் சேவை, தொலைபேசிச் சேவை ஆகியவற்றையும் உள்ளடக்கியதாக உள்ளது. வேறு சில நாடுகளில் அஞ்சல் சேவை, மக்கள் பணத்தைச் சேமிப்பதற்கான சேமிப்புக் கணக்குச் சேவைகளை வழங்குகின்றன. அடையாள அட்டைகளை வழங்குதல், கடவுச் சீட்டுகளுக்கான விண்ணப்பங்களைப் பெறுதல் என்பவற்றையும் சில நாடுகளில் அஞ்சல் சேவைகள் கையாளுகின்றன.
# அஞ்சல்

## பழங்கால அஞ்சல் முறைகள்

எழுதப்பட்ட கடிதங்களையும் ஆவணங்களையும் ஓரிடத்தில் இருந்து இன்னோரிடத்துக்கு எடுத்துச் சென்று வழங்குவதற்கான முறைகள் எழுத்து முறை தொடங்கிய காலத்திலேயே தொடங்கியிருக்கக்கூடும். ஆனால், முறைப்படியான அஞ்சல் முறைகள் நீண்ட காலத்துக்குப் பின்னரே அறிமுகமாயின. எழுத்துமூல ஆவணங்களை எடுத்துச் சென்று வழங்குவதற்கான முறை ஒன்று இருந்ததற்கான முதற் சான்று பண்டைய எகிப்தில் இருந்து கிடைக்கிறது (கி.மு. 2400). எகிப்து நாட்டின் "பாரோக்கள்" எனப்பட்ட அரசர்கள் தமது ஆணைகளை எடுத்துச் சென்று நாட்டின் பல இடங்களிலும் வழங்குவதற்காக அஞ்சல்காவிகளைப் பயன்படுத்தினர்.
# அஞ்சல்

## பழங்கால அஞ்சல் முறைகள்

### பாரசீகம்

உண்மையான அஞ்சல் முறை என்று சொல்லக்கூடிய ஒரு முறை முதன் முதலாகப் பாரசீகத்திலேயே உருவானதாகத் தெரிகிறது. எனினும் இதைக் கண்டுபிடித்தது தொடர்பான ஒருமித்த கருத்து இன்னும் இல்லை. சிலர் இது பேரரசர் சைரசின் (கி.மு. 550) கண்டுபிடிப்பு எனக்கூற, வேறு சிலர் இது சைரசுக்குப் பின் வந்தவரான பாரசீகத்தின் முதலாம் டேரியசின் (கி.மு. 521) கண்டுபிடிப்பு என்கின்றனர். இந்த முறையின் முதன்மை நோக்கம் அஞ்சல் சேவையாக இல்லாமல் இருக்கலாம். இந்த முறையை உளவுத் தகவல்களைப் பெறுவதற்குப் பயன்படுத்தியமை பற்றிய தெளிவான ஆவணங்கள் உள்ளன.  
இந்த முறையில் வழியில் குறிப்பிட்ட தூரத்துக்கு ஒன்றாக அஞ்சல் நிலையங்கள் அமைக்கப்பட்டிருந்தன. தகவலைக் காவி வருபவர் தான் வந்த குதிரையை நிலையத்தின் விட்டுவிட்டுப் புதிய குதிரையொன்றை எடுத்துக்கொண்டு தனது பயணத்தைத் தொடர்வார். இது தகவல்களை வேகமாகக் கொண்டுசெல்ல உதவியது.
# அஞ்சல்

## பழங்கால அஞ்சல் முறைகள்

### இந்தியா

இந்தியாவில் மௌரியப் பேரரசின் கீழ் உருவான பொருளாதார வளர்ச்சியும், அரசியல் உறுதிப்பாடும், நாட்டில் பல குடிசார் கட்டமைப்புக்கள் உருவாவதற்கு வழி சமைத்தன. இந்தியாவின் முதல் அஞ்சல் முறைமையையும், பொதுக் கிணறுகள், தங்கு மடங்கள் என்பவற்றையும் மௌரியர்களே உருவாக்கினர்.
# அஞ்சல்

## பழங்கால அஞ்சல் முறைகள்

### ரோம்

அஞ்சல் சேவை குறித்த தெளிவான ஆவணங்கள் முதன்முதலாம ரோமில் இருந்தே கிடைக்கின்றன. இந்த அஞ்சல் முறை பேரரசர் அகசுட்டசு சீசர் காலத்தில் உருவானது (கி.மு. 62 - கி.பி. 14). வாகமாக ஓடக்கூடிய குதிரைகளால் இழுக்கப்பட்ட பாரம் குறைந்த வண்டிகள் இதற்குப் பயன்பட்டன. இது தவிர எருதுகளால் இழுக்கப்படும் இரண்டு சில்லுகளைக் கொண்ட வேகம் குறைந்த வண்டிகளும் பயன்பாட்டில் இருந்தன.
# அஞ்சல்

## பழங்கால அஞ்சல் முறைகள்

### மங்கோலியப் பேரரசு

பேரரசர் செங்கிசுக் கான் பேரரசு முழுதும் பரவிய தூதர்களையும், அஞ்சல் நிலையங்களையும் கொண்ட யாம் முறையை மங்கோலியப் பேரரசில் உருவாக்கினார். குப்ளாய்க் கானின் கீழான யுவான் வம்ச ஆட்சியில் இந்த முறைமை சீனாவின் பகுதிகளுக்கும் விரிவாக்கப்பட்டது. இந்த நிலையங்கள் அரசாங்க அஞ்சல்களை அனுப்புவதும் வழங்குவதுமான வேலைகளை மட்டுமன்றி, பயணம் செய்யும் அரச அலுவலர்கள், படைத்துறையினர், வெளிநாட்டு விருந்தினர் முதலியோருக்கும் உதவியாக இருந்தன. வணிகத் தேவைகளுக்கும் இவை பேருதவியாக அமைந்தன. குப்பிளாய்க் கானின் ஆட்சிக் கால முடிவில் சீனாவில் மட்டும் 1400 அஞ்சல் நிலையங்கள் இருந்தன. இவற்றின் தேவைகளுக்காக 50,000 குதிரைகள், 1400 எருதுகள், 6700 கோவேறுகழுதைகள், 400 வண்டிகள், 6000 தோணிகள், 200 க்கு மேற்பட்ட நாய்கள், 1150 செம்மறியாடுகள் என்பன இருந்தன.
# அஞ்சல்

## அஞ்சல் சேவை வளர்ச்சி

ஐக்கிய இராச்சியத்தில் 1840 ஆம் ஆண்டுக்கு முன் அஞ்சல் முறை செலவு கூடியதாகவும், சிக்கல் நிறைந்ததாகவும், ஊழல் மிகுந்ததாகவும் இருந்தது. கட்டணங்களை அனுப்புவர் அன்றிப் பெறுபவரே செலுத்தவேண்டி இருந்தது. கட்டணங்களும் கடிதங்களைக் கொண்டுசெல்ல வேண்டிய தூரம், கடிதங்களில் அடங்கியுள்ள தாள்களின் எண்ணிக்கை என்பவற்றைப் பொறுத்து வேறுபட்டன. சர். ரோலண்ட் ஹில் என்பவர் அறிமுகப் படுத்திய சீர் திருத்தங்கள் அஞ்சல் முறைமையில் இருந்த பல பிரச்சினைகளுக்குத் தீர்வாக அமைந்ததுடன், அஞ்சல் முறைமையையே முற்றாக மாற்றியமைத்தது எனலாம். இவருடைய சீர்திருத்தங்கள் "பென்னி அஞ்சல்" என்னும் கருத்துருவை அடிப்படையாகக் கொண்டிருந்ததுடன், அஞ்சலுக்கு முன்னதாகவே கட்டணம் செலுத்தும் முறையையும் அறிமுகப்படுத்தியது. இச் சீர்திருத்தங்களின் அடிப்படையிலேயே அஞ்சல்தலை அச்சிடப்பட்ட கடித உறைகள், ஒட்டக்கூடிய அஞ்சல்தலைகள் என்பன அறிமுகப்படுத்தப்பட்டன. இவற்றின் மூலம் அனுப்புபவரே அஞ்சல் கட்டணத்தைச் செலுத்தும் வசதி உருவாக்கப்பட்டது. இச் சீர்திருத்தங்களே அஞ்சல்தலையின் கண்டுபிடிப்புக்கும் வழிகோலியது. "பென்னி பிளாக்" என அறியப்படும் முதல் தபால்தலையும் ஐக்கிய இராச்சியத்தில் வெளியிடப்பட்டது. இங்கிருந்தே புதிய அஞ்சல் முறை உலகம் முழுவதும் பரவியது.
# அஞ்சல்

## அஞ்சலும் புதிய தொழில்நுட்பங்களும்

புதிய போக்குவரத்து முறைகளின் வளர்ச்சி அஞ்சல் முறைமையின் வளர்ச்சிக்குப் பெரிதும் உதவியது. தானுந்துகளும், தொடர்வண்டிகளும் அஞ்சல் சேவையின் செயற்றிறனைக் கூட்டின. 20 ஆம் நூற்றாண்டில் வானூர்தி அஞ்சல்களே வெளிநாட்டு அஞ்சல்களுக்குப் பெரிதும் விரும்பப்பட்டது. அஞ்சல் தொடர்பான பல்வேறு நடைமுறைகளும் தானியங்கி முறையில் செய்வதற்கான வழியும் ஏற்பட்டது. இணையத்தின் அறிமுகத்துடன், மின்னஞ்சல்கள் புழக்கத்துக்கு வந்தன. இது, கடிதங்களை வழமையான அஞ்சல்கள் மூலம் அனுப்பும் முறைக்குப் போட்டியாக அமைந்தது. ஆனாலும், இணையத்தின் வருகை, இணைய வணிகம் என்னும் புதிய வணிக முறையை அறிமுகப்படுத்தியதால், பொருட்களை அஞ்சல் மூலம் வாடிக்கையாளர்களுக்கு அனுப்பவேண்டிய தேவை ஏற்பட்டு, அஞ்சல் சேவைக்குப் புதிய வாய்ப்புக்களும் உருவாயின.
# இந்திய விடுதலைச் சட்டம், 1947

**இந்திய விடுதலைச் சட்டம், 1947** (*Indian Independence Act 1947*) என்பது பிரித்தானிய இந்தியாவுக்கு விடுதலை அளிப்பதற்காக ஐக்கிய இராச்சியத்தின் நாடாளுமன்றத்தால் இயற்றப்பட்ட சட்டம். பிரித்தானிய இந்தியாவை இந்திய ஒன்றியம் மற்றும் பாக்கித்தான் என இரண்டாகப் பிரிவினை செய்தது. ஜூன் 15, 1947 அன்று நாடாளுமன்றத்தில் நிறைவேறிய இச்சட்டத்துக்கு ஜூலை 18ம் தேதி பிரித்தானிய முடியின் ஒப்புதல் கிடைத்தது. மவுண்ட்பேட்டன் பிரபுவால் உருவாக்கப்பட்ட ஜூன் 3 திட்டம் அல்லது மவுண்ட்பாட்டன் திட்டத்துக்கு இந்திய தேசிய காங்கிரசு, முசுலிம் லீக் மற்றும் சீக்கியர்களின் பிரதிநிதிகளின் ஒப்புதல் கிடைத்தபின்பு அதனடிப்படையில் இச்சட்டம் இயற்றப்பட்டது.  
இச்சட்டத்தின் முக்கியக் கூறுகள்:  
- பிரித்தானிய இந்தியாவில் இந்தியா மற்றும் பாகிஸ்தான் என இரு மேலாட்சி அரசுகள் அமைக்கப்படும்
- அவை இரண்டும் உருவாகும் தேதி ஆகஸ்ட் 15, 1947; அன்றே அப்பகுதிகளில் பிரித்தானியப் பேரரசின் ஆட்சி முடிவடையும்.
- பிரித்தானியப் பேரரசரின் அதிகாரப்பூர்வ பட்டயங்களில் இருந்து “இந்தியாவின் பேரரசர்” நீக்கப்படும்
- இந்தியாவின் சம்ஸ்தானங்களும் மன்னர் அரசுகளும் பிரித்தானியப் பேரரசுடன் செய்து கொண்டிருந்த ஒப்பந்தங்கள் முடிவுக்கு வரும்; அவர்கள் தங்கள் விரும்பியபடி இரு மேலாட்சி அரசுகளுள் ஏதேனும் ஒன்றுடன் இணைந்து கொள்ளலாம்
- இவ்விரு அரசுகளும் உள்விவகாரம், வெளிவிவகாரம், தேசியப் பாதுகாப்பு என அனைத்து விசயங்களிலும் முழு தன்னாட்சி அதிகாரம் பெற்றிருக்கும். பிரித்தானியப் பேரரசர் பெயரளவில் மட்டும் அவற்றின் நாட்டுத் தலைவராக இருப்பார். அவரது பிரதிநிதியாக “தலைமை ஆளுனர்” இருப்பார். இரு மேலாட்சி அரசுகளும் தங்கள் அரசியல் நிர்ணய மன்றங்களைக் கூட்டி புதிய அரசியலமைப்புச் சட்டங்களை இயற்றிக் கொள்ளலாம்
- இரு மேலாட்சி அரசுகளும் பொதுநலவாயத்தின் உறுப்பினர்களாக இருக்கும். ஆனால் விருப்பமெனில் அவ்வமைப்பிலிருந்து விலகிக் கொள்ளலாம்.
# இந்திய விடுதலைச் சட்டம், 1947

## மேலும் பார்க்க

- இந்திய விடுதலை இயக்கம்
- பாகிஸ்தான் இயக்கம்
- இந்தியப் பிரிப்பு
- இந்தியாவின் அரசியல் ஒருங்கிணைப்பு